Cuneiform Tablet Kt 91/k 370 (AKT 8 280)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
ṣú-ḫa-ru-ú a-sà-nim ša É ás-qú-dim ú pì-lá-aḫ-IŠTAR DUMU e-lá-ma ḫa-ra-nam iš-té-ni-iš i-li-ku-nim-ma i-na ḫu-ra-ma a-na É ku-bi-a iš-té-ni-iš e-ru-bu-ma ni-is-ḫa-tí-šu-nu É.GAL-lúm iš-té-ni-iš i-sú-ùḫ i-na wa-ar-ki-tim lu-qú-tum i-ṣí-bi-it-ma lu-qú-tám ša a-sà-nim É.GAL-lúm i-ta-ba-al AN.NA ša pí-lá-aḫ-IŠTAR É ku-bi-a ú-pá-zi-ru-ma i-na É ub-ri iš-lim-ma be-lá-num i-li-kam-ma ki-ma pí-lá-aḫ-IŠTAR im-ṣí-ma AN.NA il₅-qé ku-bi₄-ma a-na bé-lá-nim DUMU šu-a-šur AN.NA ip-qí-id um-ma bé-lá-num-ma ma-ṣa-ku a ma-lá ṭup-pí-im ša a-lim{ki} kà-ru-um ḫu-ra-ma ṣa-ḫe-er GAL i-dí-ni-a-tí-ma IGI GÍR ša a-šur ší-bu-tí-ni ni-dí-in IGI a-šur-ša-du-ì-lí IGI ir-ma-a-šur DUMU a-šur-ma-lik IGI a-bu-ša-lim DUMU šu-IŠTAR